
పనజీ : బాలీవుడ్ సినిమాలపై కేంద్ర మంత్రి మేనక గాంధీ తీవ్రంగా విరుచుకుపడ్డారు. మహిళల మర్యాదకు భంగం కలిగే రీతిలో సినిమాలు తీస్తున్నారని ఆగ్రహం వ్యక్తం చేశారు. అప్పటికి, ఇప్పటికీ మార్పేమీ రాలేదని వ్యాఖ్యానించారు. హిందీ సినిమాలోనైనా, ప్రాంతీయ భాషా చిత్రాల్లోనైనా ఈవ్ టీజింగ్తోనే రొమాన్స్ ప్రారంభమవుతోందన్నారు. అబ్బాయి, అతని స్నేహితులు అమ్మాయి దగ్గరకెళ్ళి చిన్నచూపు చూస్తూ, దూషిస్తూ, అనుచిత రీతిలో ఆమెను ముట్టుకుంటూ ఏడిపిస్తూ ఉండటాన్ని, ఆ తర్వాత ఆమె అతనిని ప్రేమించడాన్ని సినిమాల్లో చూపిస్తున్నారని ఆవేదన వ్యక్తం చేశారు. పురుషులు ఇలాంటి పద్ధతులనే అనుసరించేవిధంగా  ఈ సినిమాలు ప్రోత్సహిస్తున్నాయన్నారు. మహిళలపై హింస పెరుగుతుండటానికి కారణం ఇదేనన్నారు. గోవా ఫెస్ట్,2017 సందర్భంగా జరిగిన కార్యక్రమంలో ఆమె మాట్లాడారు. మహిళలను ఉత్తమంగా చూపించాలని సినీ, అడ్వర్టయిజింగ్ వర్గాలను కోరారు.

panajee : balivud cinemalapai kendra mantri menaka gaandhi teevramgaa viruchukupaddaaru. mahilala maryaadaku bhangam kalige reetilo cinimaalu teestunnaarani aagraham vyaktam chesaru. appatiki, ippatikee marpemy raledani vyaakhyaaninchaaru. hindi cinemalonaina, praantiiya bhasha chitraallonainaa ee teasingtone romans praarambhamavutondannaara. abbai, athani snehitulu ammai daggarakelli chinnachuupu chustuu, dooshistuu, anuchita reetilo aamenu muttukuntu edipistuu undataanni, aa tarvaata aame atanini preminchadaanni cinemallo chuupistunnaarani aavedana vyaktam chesaru. purushulu ilanti paddhatulane anusarinchevidhamgaa  ee cinimaalu prothsahistunnaayana. mahilalapai himsa perugutundataaniki kaaranam idenannaru. gova fest,2017 sandarbhamgaa jarigina kaaryakramamlo aame matladaru. mahilalanu uttamamgaa chuupimchaalani cinee, advertising vargaalanu koraru.